CELEX: E2009J0008
Language: bg
Date: 2010-05-07 00:00:00
Title: Решение на съда от 7 май 2010 година по Дело E-8/09 — Надзорният орган на ЕАСТ срещу Република Исландия (Неспазване на задължения от договаряща се страна — Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО за сближаване законодателствата на държавите-членки относно асансьорите — Неприсъствено решение)

25.11.2010   
            
            
               BG
            
            
               Официален вестник на Европейския съюз
            
            
               C 320/20
            
         РЕШЕНИЕ НА СЪДА
   от 7 май 2010 година
   по Дело E-8/09
   Надзорният орган на ЕАСТ срещу Република Исландия
   
      (Неспазване на задължения от договаряща се страна — Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО за сближаване законодателствата на държавите-членки относно асансьорите — Неприсъствено решение)
   
   2010/C 320/09
   По Дело E-8/09 Надзорният орган на ЕАСТ срещу Република Исландия — искане за постановяване, че с неприемането в установения срок на мерките, необходими за прилагане на акта, посочен в точка 5 на глава III от приложение II към Споразумението за ЕИП, т.е. Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО за сближаване законодателствата на държавите-членки относно асансьорите, адаптирана към Споразумението за ЕИП с протокол 1 към него, или с неуведомяването в установения срок на Надзорния орган на ЕАСТ за тези мерки, Република Исландия не е изпълнила своите задължения по същия акт и по член 7 от Споразумението за ЕИП. Съдът в състав Carl Baudenbacher, председател, Thorgeir Örlygsson (съдия-докладчик) и Henrik Bull, съдии, излезе с решение на 7 май 2010 г., чийто диспозитив постановява:
   С настоящото Съдът:
   
               1.
            
            
               постановява, че с неприемането в установения срок на мерките, необходими за прилагане на Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО за сближаване законодателствата на държавите-членки относно асансьорите, адаптирана към Споразумението за ЕИП с протокол 1 към него, Република Исландия не е изпълнила своите задължения по директивата и по член 7 от Споразумението за ЕИП;
            
         
               2.
            
            
               нарежда на Република Исландия да поеме разходите по съдебното производство.